O profesoară din Iaşi care a corectat lucrări de la Evaluarea Naţională, confirmată cu COVID-19.
O profesoară care a corectat lucrări la Evaluarea Națională a fost confirmată cu Covid-19. Femeia se află internată la Spitalul de Boli Infecțioase din Iași. Profesoara a intrat în contact cu 20-30 de alte cadre didactice.
Profesoara a fost confirmată la sfârşitul acestei săptămâni, după ce a participat la corectarea lucrărilor pentru Evaluarea Naţională.Femeia este deja internată la Spitalul de Boli Infecţioase din Iaşi."Este o situaţie deosebit de gravă, deoarece persoana respectivă a intrat în contact cu aproximativ 20-30 cadre didactice care au participat la corectarea lucrărilor la proba Limba şi literatura română de la Evaluarea Naţională. Aşteptăm să vedem dacă vom avea alte cazuri de infectare cu COVID-19 printre contacţii doamnei respective. Fiind corector, nu a intrat în contact cu elevii, ci cu foarte mulţi profesori", a declarat presei Laviniu Lăcustă, preşedintele USLIP Iaşi.Acesta afirmă că situaţiile în care elevi şi profesori sunt infectaţi sunt cauzate şi de redeschiderea şcolilor."Considerăm că este o recrudescenţă şi pe fondul deschiderilor unităţilor şcolare. Rămâne să vedem în următoarea perioadă care vor fi consecinţele. Dacă lucrurile decurg în acest ritm mi-e teamă ca nu cumva preşedintele României să recurgă la reinstituirea măsurii stării de urgenţă", a precizat Laviniu Lăcustă.